கலகலப்பாக பேசி காரியம் சாதிப்பவர்களே! உங்களின் பிரபல யோகாதிபதியான சுக்ரன் சாதகமான நட்சத்திரத்தில் செல்வதால் தடைகள் நீங்கும். எதிர்பார்ப்புகள் நிறைவேறும். கணவன் – மனைவிக்குள் நிலவி வந்த பனிப்போர் நீங்கும். வீண் சந்தேகத்தால் ஏற்பட்ட குழப்பங்களும் விலகும். உறவினர், நண்பர்கள் வீட்டு விசேஷங்களை முன்னின்று நடத்துவீர்கள். எதிர்பார்த்திருந்த பணம் வரும். மகளுக்கு நல்ல வரன் அமையும். மகன் பொறுப்பாக நடந்துக் கொள்வார். மனைவிவழி உறவினர்கள் பக்கபலமாக இருப்பார்கள். புகழ் பெற்ற புண்ணிய ஸ்தலங்களுக்குச் சென்று வருவீர்கள். வீண் விவாதங்களை நீங்களே தவிர்ப்பீர்கள். செவ்வாய் 9 – ம் வீட்டில் நிற்பதால் சகோதர வகையில் இருந்த மனக்கசப்பு நீங்கும். பழைய கடன் ஒன்றிலிருந்து விடுபடுவீர்கள். அரசியல்வாதிகளே! பரபரப்புடன் காணப்படுவீர்கள். கன்னிப் பெண்களே! புதிய நண்பர்களின் வருகையால் மகிழ்ச்சியடைவீர்கள். வியாபாரத்தில் வேலையாட்களால் பிரச்னையும், பணத்தட்டுப்பாடும் வந்து நீங்கும். உத்தியோகத்தில் அவசர முடிவுகள் வேண்டாம். அதிகாரிகளுடன் சகிப்புத் தன்மையுடன் நடந்துக் கொள்வது நல்லது. போராட்டங்களை கடந்து புத்துயிர் பெறும் வாரமிது. அதிர்ஷ்ட தேதிகள் : 2, 4, 5 அதிர்ஷ்ட எண்கள் : 1, 3 அதிர்ஷ்ட நிறங்கள் : ரோஸ், ப்ரவுன் அதிர்ஷ்ட திசை : கிழக்கு